CELEX: C2005/229/25
Language: sl
Date: 2005-09-17 00:00:00
Title: Sodba Sodišča prve stopnje z dne 27. julija 2005 v združenih zadevah T-49/02 do T-51/02, Brasserie nationale SA (prej Brasseries Funck-Bricher et Bofferding) in drugi proti Komisiji Evropskih skupnosti (Omejevalno ravnanje — Luksemburški trg piva — Globe)

17.9.2005   
            
            
               SL
            
            
               Uradni list Evropske unije
            
            
               C 229/13
            
         
      SODBA SODIŠČA PRVE STOPNJE
   
   z dne 27. julija 2005
   v združenih zadevah T-49/02 do T-51/02, Brasserie nationale SA (prej Brasseries Funck-Bricher et Bofferding) in drugi proti Komisiji Evropskih skupnosti (1)
   
   (Omejevalno ravnanje - Luksemburški trg piva - Globe)
   (2005/C 229/25)
   Jezik postopka: francoščina
   V združenih zadevah T-49/02 do T-51/02, družba Brasserie nationale SA (prej Brasseries Funck-Bricher et Bofferding), s sedežem v Bascharageu (Luksemburg), ki jo zastopata A. Carnelutti in L. Schiltz, avocats, z naslovom za vročanje v Luxembourgu, družba Brasserie Jules Simon et Cie SCS, s sedežem v Wiltzu (Luksemburg), ki jo zastopata A. Carnelutti in J. Mosar, avocats, družba Brasserie Battin SNC, s sedežem v Eschu-sur-Alzette (Luksemburg), ki jo zastopata A. Carnelutti in M. Santini, avocats, proti Komisiji Evropskih skupnosti (zastopnika: W. Wils in A. Bouquet, z naslovom za vročanje v Luxembourgu), zaradi, prvič, predloga za razglasitev ničnosti člena 1 Odločbe Komisije 2002/759/ES z dne 5. decembra 2001 o postopku uporabe člena 81 Pogodbe (zadeva COMP/37.800/F3 — Luksemburške pivovarne) (UL 2002, L 253, str. 21), v delu, ki zadeva tožeče stranke, in, drugič, predloga za razglasitev ničnosti člena 2 te odločbe, kolikor tožečim strankam nalaga globe in, podredno, za občutno zmanjšanje omenjenih glob, je Sodišče prve stopnje (drugi senat), v sestavi A.W.H. Meij, predsednik, N.J. Foorwood, sodnik, in I. Pelikánova, sodnica; sodni tajnik: I. Natsinas, administrator, 27. julija 2005 razglasilo sodbo, katere izrek se glasi:
   
               1.
            
            
               Tožbe se zavrnejo.
            
         
               2.
            
            
               Tožečim strankam se naloži plačilo stroškov.
            
         
      (1)  UL C 109, 4.5.2002.